Mana jūra

Mana jūra ir ikgadēja Baltijas jūras un Latvijas piekrastes aizsardzībai veltīta kampaņa un ekspedīcija. Kampaņas dalībnieki, vairāki desmiti cilvēku, kājām veic gājienu gar visu Latvijas piekrasti no Nidas dienvidos līdz Ainažiem ziemeļos, pa ceļam vācot atkritumus (jūras piesārņojošo atkritumu sabiedriskais monitorings), iepazīstot jūras piekrasti, tiekoties ar dažādu jomu speciālistiem un vietējiem iedzīvotājiem. Vairums pārgājiena dalībnieku iet tikai daļu no piekrastes posmiem, taču ir arī tādi, kas veic pilnu maršrutu no Lietuvas līdz Igaunijas robežai. Kampaņas svarīgākā tēma ir jūras piesārņojošie atkritumi kā minimālais indikators: piekrastes satīrīšana tiek uzskatīta par visvieglāko no esošajiem ekoloģiskajiem uzdevumiem, salīdzinot ar klimata pārmaiņām, eroziju, jūras piesārņojumu un eitrofikāciju.Par kampaņu  manajura.lv

Kampaņas organizētājs ir Vides izglītības fonds, bet svarīgākais no atbalstītājiem ir Latvijas Vides aizsardzības fonds. Ekspedīcija "Mana jūra" notiek kopš 2011. gada.Šodien tika atklāta kampaņa Mana jūra 2016, tiek aicināti pietekties dalībnieki  manajura.lv

2018. gadā kampaņa mainīja savu formātu un uzstādīja mērķi sakopt visus 500 km Latvijas piekrastes kampaņā "Piekrastes tīrrade", kā dāvanu valsts simtgadē.

Kampaņa saņēmusi dažādus starptautiskus apbalvojumus, 2017. gadā tā saņēma Energy Globe nacionālo balvu. 2018. gadā "Mana Jūra" bija pirmie Latvijas pārstāvji 20 gadu laikā, kam piešķirta Baltijas Jūras fonda balva.

 Atsauces 

 Ārējās saites 
 Oficiālā tīmekļa vietne

Kategorija:Dabas aizsardzība
Kategorija:Kampaņas